Foto: Ilustracija

NA AUTOCESTI A6 Rijeka-Zagreb, između čvorova Vrbovsko i Ravna Gora, došlo je do sukoba navijačkih skupina.

"Zbog izvanredne situacije na autocesti A6 Rijeka-Zagreb između savjetujemo vozačima da voze opreznije, zbog sukoba navijačkih skupina koje pretrčavaju autocestu", objavio je Hrvatski autoklub (HAK), koji nije naveo čiji su se navijači sukobili.

Tučnjave navijača na autocesti i njihovo pretrčavanje preko traka punih automobila uvijek su velika opasnost i za nedužne prolaznike i putnike, koji nisu zahvaćeni ovim vidom "navijačkog" ludila, ali ovakav huliganski ispad u ljetnu nedjelju, kad je na autocestama najveća gužva i kada su pune turista jer sezona još uvijek traje, posebno je užasan čin.

Tekst se nastavlja ispod oglasa

Hajduk od 19 sati gostuje kod Lokomotive u Zagrebu, dok će od 21 sat Istra dočekati Dinamo u Puli.